Arvika er kjent for et rikt kulturliv, størrelsen tatt i betraktning. Byen har flere gallerier og museer, med Rackstadmuseet som det mest kjente. I Arvika ligger Musikhögskolan Ingesund, en av Sveriges seks musikkhøgskoler. Det arrangeres også flere musikkfestivaler i Arvika hver sommer, blant dem jazzfestivalen Jözzejassen, samt Arvikafestivalen med fokus på rock og elektronika.